# William Wyler

| William Wyler |
| --- |
|  |
| Født | 1. juli 1902 Mulhouse |
| Død | 27. juli 1981   (79 år) Los Angeles |
| Beskjeftigelse | Manusforfatter, filmprodusent, filmskuespiller, filmregissør, skuespiller, regissør  |
| Utdannet ved | Conservatoire de Paris |
| Ektefelle | Margaret Sullavan (1934–1936) Margaret Tallichet (1938–1981) |
| Søsken | Robert Wyler |
| Barn | Catherine Wyler |
| Nasjonalitet | USA (1928–) Sveits |
| Gravlagt | Forest Lawn Memorial Park |
| Utmerkelser | vis
12 oppføringer
Directors Guild of America Award Oscar for beste regi (1943; for verk: Mrs. Miniver, tema for: 15th Academy Awards) Oscar for beste regi (1947; for verk: De beste år av vårt liv, tema for: 19th Academy Awards) Oscar for beste regi (1960; for verk: Ben-Hur, tema for: Den 32. Oscar-utdelingen) AFI Life Achievement Award (1976) Golden Plate Award (1961) Irving G. Thalberg Memorial Award (1965) Stjerne på Hollywood Walk of Fame Gullpalmen (1957; for verk: Friendly Persuasion) BAFTA for beste regi (1960; for verk: Ben-Hur) Golden Globe for beste regi (1960; for verk: Ben-Hur) Golden Globe (1960)

 |
|

---

William Wyler på Commons |

**William Wyler** (født **Wilhelm Weiller**; 1. juli 1902 i Mülhausen i Elsass i Tyskland, død 27. juli 1981 i Los Angeles i California i USA) var en amerikansk regissør, filmprodusent og manusforfatter. Han har vunnet Oscar for beste regi tre ganger for filmene *Mrs. Miniver* (1942), *De beste år av vårt liv* (1946) og *Ben-Hur* (1959). Disse filmene vant også Oscar for beste film, og han er dermed den eneste som har regissert tre filmer som har vunnet den gjeve priskategorien. Wyler ble nominert til sin første Oscar for regien på dramafilmen *Dodsworth* i 1936, med Walter Huston, Ruth Chatterton og Mary Astor i hovedrollene.

Filmhistoriker Ian Freer har kalt Wyler en «bona fide-perfeksjonist», og han mente at regissørens forkjærlighet for å spille inn scener flere ganger og å finpusse hver minste nyanse «gjorde ham til en legende». Han var ansvarlig for gjennombruddet til flere skuespillere, blant annet Audrey Hepburn i den romantiske komedien *Prinsesse på vift* (1953) og Barbra Streisand i filmmusikalen *Funny Girl* (1968). Olivia de Havilland vant sin andre Oscar under hans regi for dramafilmen *Arvingen* (1949), og Laurence Olivier ble nominert til sin første Oscar under hans regi for *Stormfulle høyder* (1939).

Wyler har fått en stjerne på Hollywood Walk of Fame og har regissert mange andre filmer, blant annet *Hell's Heroes* (1930), *Jezebel* (1938), *Mannen fra Vesten* (1940), *Brevet* (1940), *Det beste i livet* (1956), *The Big Country* (1958), *Løgnen* (1961) og *Hvordan man stjeler en million* (1966).

## Filmografi (utvalg)

* 1931 – *A House Divided*
* 1935 – *Hennes første eventyr*
* 1936 – *Dodsworth*
* 1937 – *Gaten uten navn*
* 1938 – *Jezebel*
* 1939 – *Stormfulle høyder*
* 1940 – *Mannen fra Vesten*
* 1940 – *Brevet*
* 1941 – *Kvinnen uten hjerte*
* 1942 – *Mrs. Miniver*
* 1946 – *De beste år av vårt liv*
* 1949 – *Arvingen*
* 1951 – *Politidistrikt 21*
* 1952 – *Solnedgang*
* 1953 – *Prinsesse på vift*
* 1955 – *Desperate timer*
* 1956 – *Det beste i livet*
* 1959 – *Ben-Hur*
* 1961 – *Løgnen*
* 1965 – *Samleren*
* 1966 – *Hvordan man stjeler en million*
* 1968 – *Funny Girl*
* 1970 – *Natten de myrdet L.B. Jones*

## Referanser

## Eksterne lenker

* (en) William Wyler på Internet Movie Database

* (sv) William Wyler i Svensk Filmdatabas

* (da) William Wyler på Filmdatabasen

* (da) William Wyler på Scope

* (fr) William Wyler på Allociné

* (en) William Wyler på AllMovie

* (en) William Wyler hos Rotten Tomatoes

* (en) William Wyler hos The Movie Database

Denne artikkelen er en **spire**. Du kan hjelpe Wikipedia ved å utvide den.